SÚŤAŽNÉ PODKLADY

VEREJNÁ SÚŤAŽ

realizovaná v súlade so zákonom č. 343/2015 Z. z. o verejnom obstarávaní   
a o zmene a doplnení niektorých zákonov v platnom znení („**ZVO**“)

(„**verejná** **súťaž**“)

/služby/

evidenčné číslo verejnej súťaže:

429107

PREDMET ZÁKAZKY

Operatívny leasing motorových vozidiel

|  |  |
| --- | --- |
| Osoba zodpovedná za vypracovanie súťažných podkladov: | JUDr. Gabriela Heribanová |
| Súťažné podklady schválil: | Ing. Jozef Drozd, poverený vedúci odboru  verejného obstarávania  JUDr. Peter Olajoš, predseda predstavenstva  Ing. Emerich Šinka, člen predstavenstva |

V Bratislave, dňa 26.11.2020OBSAH

[ČASŤ A. Pokyny pre uchádzačov 4](#_Toc40264883)

[ODDIEL I. Všeobecné informácie 4](#_Toc40264884)

[1 Identifikácia obstarávateľa 4](#_Toc40264885)

[2 Predmet zákazky 5](#_Toc40264886)

[3 Komplexnosť dodávky 5](#_Toc40264887)

[4 Zdroj finančných prostriedkov 5](#_Toc40264888)

[5 Zmluva 5](#_Toc40264889)

[6 Miesto a termín plnenia predmetu zákazky 5](#_Toc40264890)

[7 Oprávnení uchádzači 6](#_Toc40264891)

[8 Predloženie a obsah ponúk 6](#_Toc40264892)

[9 Variantné riešenie 8](#_Toc40264893)

[10 Platnosť ponúk 8](#_Toc40264894)

[11 Náklady na ponuky 8](#_Toc40264895)

[ODDIEL II. Dorozumievanie medzi obstarávateľom a uchádzačmi alebo záujemcami 8](#_Toc40264896)

[12 Dorozumievanie medzi obstarávateľom a uchádzačmi alebo záujemcami 8](#_Toc40264897)

[13 Vysvetľovanie a doplnenie súťažných podkladov 10](#_Toc40264898)

[14 Obhliadka miesta dodania predmetu zákazky 10](#_Toc40264899)

[ODDIEL III. Príprava ponuky 10](#_Toc40264900)

[15 Jazyk ponúk 10](#_Toc40264901)

[16 Zábezpeka 10](#_Toc40264902)

[17 Mena a ceny uvádzané v ponukách 11](#_Toc40264903)

[18 Vyhotovenie ponúk 12](#_Toc40264904)

[19 Konflikt záujmov 12](#_Toc40264905)

[ODDIEL IV. Predkladanie ponúk 12](#_Toc40264906)

[20 Spôsob predkladania ponuky 12](#_Toc40264907)

[21 Miesto a lehota na predkladanie ponúk 13](#_Toc40264908)

[22 Stiahnutie/vymazanie pôvodnej ponuky a predloženie novej ponuky 13](#_Toc40264909)

[ODDIEL V. Otváranie a vyhodnotenie ponúk 14](#_Toc40264910)

[23 Otváranie ponúk 14](#_Toc40264911)

[24 Vyhodnotenie splnenia podmienok účasti a ponúk a vysvetľovanie 14](#_Toc40264912)

[25 Dôvernosť procesu verejného obstarávania 16](#_Toc40264913)

[ODDIEL VI. Prijatie ponuky a uzavretie zmluvy 16](#_Toc40264914)

[26 Vyhodnotenie splnenia podmienok účasti úspešného uchádzača a informácia o výsledku hodnotenia ponúk 16](#_Toc40264915)

[27 Uzavretie zmluvy 17](#_Toc40264916)

[ČASŤ B. Opis predmetu zákazky 1](#_Toc40264917)9

[1 Základný opis predmetu zákazky 19](#_Toc40264919)

[2 Termín plnenia predmetu zákazky 22](#_Toc40264920)

[3 Miesto plnenia predmetu zákazky 23](#_Toc40264921)

[4 Ďalšie požiadavky predmet zákazky a súvisiace služby 23](#_Toc40264922)

[ČASŤ C. Spôsob určenia ceny 24](#_Toc40264923)

[1 Stanovenie ceny za predmet zákazky 24](#_Toc40264924)

[2 Predloženie ceny za predmet zákazky 24](#_Toc40264925)

[ČASŤ D. Obchodné podmienky 25](#_Toc40264926)

[1 Podmienky uzatvorenia zmluvy 25](#_Toc40264927)

[Časť E. Kritéria hodnotenia ponúk 26](#_Toc40264929)

[1 Kritérium na hodnotenie ponúk 26](#_Toc40264930)

[2 Spôsob vyhodnotenia ponúk 26](#_Toc40264931)

[Príloha A.1: Jednotný európsky dokument (JED) v zmysle § 39 ZVO 28](#_Toc40264934)

[Príloha A.2: Čestné vyhlásenie o neprítomnosti konfliktu záujmov a podmienkach verejnej súťaže](#_Toc40264935) 29

[Príloha B.1: Špecifikácia vozidiel](#_Toc40264936) 32

**Príloha B.2: Podrobný opis ponúkaného predmetu plnenia.............................................................................33**

**Príloha C.1: Návrh uchádzača na plnenie kritéria (vzor)...........................................................................34**

**Príloha C.2: Cenová tabuľka ................................................................................................................................35**

**Príloha D.1: Návrh zmluvy .........................**............................................................................................36

**Sumarizácia príloh súťažných podkladov.....................................................................................37**

ČASŤ A. Pokyny pre uchádzačov

2. ODDIEL I. Všeobecné informácie

* 1. Identifikácia obstarávateľa

### 

### Názov: **Bratislavská vodárenská spoločnosť, a.s.**

### Sídlo: Prešovská 48, 826 46 Bratislava

Štatutárny orgán/štatutár: JUDr. Peter Olajoš, predseda predstavenstva

Ing. Emerich Šinka, člen predstavenstva

IČO: 35 850 370

### DIČ: 2020263432

### IČ DPH: SK2020263432

### Zapísaný: v Obchodnom registri SR vedenom Okresným súdom Bratislava I, oddiel: Sa, vložka č. 3080/B

(ďalej aj ako „**obstarávateľ 1**“ alebo „**hlavný obstarávateľ**“)

Názov: **Infra Services, a.s.**

Sídlo: Hraničná 10, 821 05 Bratislava

Štatutárny orgán/štatutár: Ing. Ladislav Kizak, predseda predstavenstva

Ing. Miroslav Kollár, PhD., člen predstavenstva

Ing. Emerich Šinka, člen predstavenstva

IČO: 43 898 190

### DIČ: 2022506684

### IČ DPH: SK2022506684

Zapísaný: v Obchodnom registri SR vedenom Okresným súdom Bratislava I, Oddiel: Sa, vložka č. 4365/B

(ďalej aj ako „**obstarávateľ 2**“)

Názov: **BIONERGY, a.s.**

Sídlo: Prešovská 48, 826 09 Bratislava

Štatutárny orgán/štatutár: Branislav Tedla, predseda predstavenstva

PhDr. Patricius Palla, podpredseda predstavenstva

IČO: 45 322 317

### DIČ: 2022938863

### IČ DPH: SK2022938863

Zapísaný: v Obchodnom registri SR vedenom Okresným súdom Bratislava I, Oddiel: Sa, vložka č. 4932/B

### IČ DPH: SK2020263432

### Zapísaný: v Obchodnom registri SR vedenom Okresným súdom Bratislava I, oddiel: Sa, vložka č. 3080/B

(ďalej aj ako „**obstarávateľ 3**“ a spolu s obstarávateľom 1 a obstarávateľom 2 ďalej spolu len ako „**obstarávateľ**“)

**Obstarávateľ postupuje v súlade s ustanovením § 16 ZVO a na základe písomnej dohody uskutočňuje príležitostné spoločné obstarávanie. Riadením príležitostného spoločného obstarávania je v zmysle písomnej dohody poverená Bratislavská vodárenská spoločnosť, so sídlom Prešovská 48, 826 46 Bratislava, IČO: 35 850 370.**

### Niektoré úkony súvisiace s realizáciou tohto verejného obstarávania realizuje obstarávateľ prostredníctvom:

### Obchodné meno: **Tatra Tender s.r.o.**

### Sídlo: Krčméryho 16, 811 04 Bratislava, SR

### Štatutárny zástupca: Mgr. Vladimír Oros, konateľ

### IČO: 44 119 313

### zapísaný: v Obchodnom registri Okresného súdu Bratislava I, oddiel: Sro, vložka číslo: 51980/B

### Osoba zodpovedná

### za vypracovanie súťažných podkladov: JUDr. Gabriela Heribanová (ďalej len „**Zodpovedná osoba**“)

* 1. Predmet zákazky

### Predmetom zákazky je operatívny leasing osobných a úžitkových motorových vozidiel spolu so zabezpečením služieb súvisiacich s údržbou a prevádzkou motorových vozidiel, so zabezpečením povinného zmluvného poistenia a havarijného poistenia a ďalších služieb spojených s prevádzkovaním motorových vozidiel a s vybavovaním príslušnej administratívy (ďalej len „**predmet zákazky**“).

### Hlavný kód CPV:

66000000-0 Finančné a poisťovacie služby

### Dodatočné kódy CPV:

### 34100000-8 Motorové vozidlá, PA02-0 Prenájom lesing

34110000-1 Osobné automobily

34111100-9 Polododávky (automobil kombi)

34130000-7 Motorové vozidlá na prepravu tovaru

34115000-6 Iné osobné automobily

34115200-8 Motorové vozidlá na prepravu menej než 10 osôb

34136000-9 Dodávkové automobily

34136100-0 Ľahké dodávkové automobily

34136200-1 Dodávkové automobily skriňové

98300000-6 Rôzne služby

66000000-0 Finančné a poisťovacie služby

### 

### Podrobné vymedzenie predmetu zákazky tvorí Časť B. Opis predmetu zákazky týchto súťažných podkladov.

* 1. Komplexnosť dodávky

### Uchádzač predloží ponuku na celý predmet zákazky.

* 1. Zdroj finančných prostriedkov

### 

### Predmet zákazky bude financovaný z vlastných rozpočtových prostriedkov obstarávateľa.

* 1. Zmluva

### Výsledkom verejnej súťaže bude Rámcová zmluva o operatívnom leasingu motorových vozidiel uzatvorená v súlade s ust. § 269 ods. 2 zákona č. 513/1991 Zb., Obchodný zákonník v znení neskorších predpisov medzi obstarávateľmi a úspešným uchádzačom (ďalej „**zmluva**“).

### Obsah zmluvy bude zodpovedať podmienkam stanoveným v týchto súťažných podkladoch a v ponuke úspešného uchádzača.

* 1. Miesto a termín plnenia predmetu zákazky

### 

### Miesto plnenia predmetu zákazky: vždy do miesta sídla príslušného Obstarávateľa, ktorému sa vozidlo dodáva.

### Termín plnenia predmetu zákazky:

### Rámcová zmluva o operatívnom leasingu motorových vozidiel s úspešným uchádzačom bude uzatvorená na dobu 48 mesiacov odo dňa nadobudnutia jej účinnosti alebo do vyčerpania finančného limitu uvedeného v Časti D. Obchodné podmienky týchto súťažných podkladov.

### Operatívny leasing sa na základe čiastkových zmlúv bude poskytovať po nasledovné doby:

### v prípade vozidiel kategórie M1 po dobu 48 mesiacov od podpisu preberacieho protokolu alebo do dosiahnutia počtu najazdených kilometrov vozidla 150 000 km, podľa toho, ktorá z okolností nastane skôr; a

### v prípade vozidiel kategórie N1 po dobu 60 mesiacov od podpisu preberacieho protokolu alebo do dosiahnutia počtu najazdených kilometrov vozidla 190 000 km, podľa toho, ktorá z okolností nastane skôr.

### Lehota dodania jednotlivých motorových vozidiel na základe čiastkových zmlúv o operatívnom leasingu motorových vozidiel bude výsledkom verejnej súťaže na predmet zákazky, pričom tvorí jedno z kritérií na hodnotenie ponúk.

### **Lehota dodania motorového vozidla bude maximálne 150 dní odo dňa nadobudnutia účinnosti čiastkovej zmluvy o operatívnom leasingu motorových vozidiel.**

* 1. Oprávnení uchádzači

### Ponuku môžu predkladať fyzické, právnické osoby alebo skupina fyzických alebo právnických osôb, vystupujúcich voči obstarávateľovi spoločne.

### V prípade, ak je uchádzačom skupina, takýto uchádzač je povinný predložiť doklad podpísaný všetkými členmi skupiny o určení vedúceho člena oprávneného konať v mene ostatných členov skupiny v tejto verejnej súťaži. V prípade, ak bude ponuka skupiny dodávateľov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.

* 1. Predloženie a obsah ponúk

### Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Obstarávateľ vylúči uchádzača, ktorý je súčasne členom skupiny dodávateľov.

### Ak nie je v bode 8.6 tejto časti súťažných podkladov uvedené inak, uchádzač predkladá ponuku v elektronickej podobe prostredníctvom systému JOSEPHINE spôsobom uvedeným v bode 20 tejto časti súťažných podkladov a v lehote uvedenej v bode 21.3 tejto časti súťažných podkladov.

### Súčasťou ponuky musia byť nasledujúce doklady / dokumenty:

* + 1. Identifikácia uchádzača (vrátane uvedenia kontaktnej osoby s jej e-mail adresou a tel. číslom).
    2. Doklady a dokumenty na preukázanie splnenia podmienok účasti požadované v Časti III.1 Oznámenia o vyhlásení verejného obstarávania na predmet tejto zákazky uverejnenom vo Vestníku verejného obstarávania (ďalej „**Oznámenie**“).
    3. Podrobný opis ponúkaného predmetu plnenia, z ktorého musí vyplývať splnenie všetkých podmienok stanovených v Časti B. Opis predmetu zákazky. Opis musí obsahovať prehľadnú a jednoznačnú informáciu, ako služby a súvisiace služby tvoriace ponúkaný predmet plnenia spĺňajú všetky požiadavky uvedené v Časti B. Opis predmetu zákazky. Uchádzač predloží opis v štruktúre podľa Prílohy B.2 Časti B. Opis predmetu zákazky, pričom uvedie ako spĺňa každú z požiadaviek uvedenú v tejto časti. Zároveň v samostatnom dokumente uvedie základný opis služby podľa časti B. Opis predmetu zákazky a informáciu o spôsobe plnenia/plnení v ňom požadovaného parametra/parametrov.
    4. Návrh zmluvy, ktorá tvorý tvorí Prílohu č. D.1 vypracovaný podľa Časti D. Obchodné podmienky týchto súťažných podkladov.
    5. Doklad o zložení zábezpeky podľa bodu 16 tejto časti súťažných podkladov vo forme stanovenej v bode 8.6 tejto časti súťažných podkladov.
    6. Čestné vyhlásenie uchádzača o neprítomnosti konfliktu záujmov a podmienkach verejnej súťaže vypracované podľa Prílohy A.2 týchto súťažných podkladov.
    7. Návrh na plnenie kritéria predložený formou vyplnenej tabuľky podľa vzoru v Prílohe č. C.1 Návrh uchádzača na plnenie kritéria (vzor) týchto súťažných podkladov.
    8. Cena predmetu zákazky stanovená v súlade s podmienkami Časti C. Spôsob určenia ceny a Prílohy C.2 týchto súťažných podkladov.
    9. Kópia ponuky bez dokladov a dokumentov podľa bodu 8.3.2 vyššie vo vyhotovení, ktoré umožní nezverejnenie dôverných informácií v súlade s bodom 8.9 tejto časti súťažných podkladov nižšie.

### Každá z vyššie uvedených častí ponuky (pokiaľ z bodov 8.5 alebo 8.6 tejto časti súťažných podkladov nevyplýva inak) musí byť:

### v prípade:

### dokumentu vydaného uchádzačom - **podpísaná uchádzačom**, jeho štatutárnym zástupcom alebo iným písomne splnomocneným zástupcom uchádzača, ktorý je oprávnený konať za uchádzača v záväzkových vzťahoch tu opísaných,

### dokumentu, ktorý uchádzač nevydáva a nejedná sa o doklad uvedený v bode 8.3.2 tejto časti súťažných podkladov alebo doklad uvedený v bode 8.3.5 tejto časti súťažných podkladov - **podpísaná treťou osobou**, ktorá ho vydáva, resp. jej štatutárnym zástupcom alebo iným ňou splnomocneným zástupcom,

### **naskenovaná** (odporúčaný formát je „PDF“) a **vložená** do systému JOSEPHINE spôsobom uvedeným v bode 20 tejto časti súťažných podkladov.

### Doklady a dokumenty uvedené v bode 8.3.2 tejto časti súťažných podkladov, **ktorými uchádzač preukazuje splnenie podmienok účasti osobného postavenia podľa ustanovenia § 32 ZVO**, ktoré vydávajú tretie subjekty (najmä orgány verejnej moci), vrátane ich úradných prekladov, ak sú vyhotovené v inom ako slovenskom alebo českom jazyku, musia byť do systému JOSEPHINE vložené buď:

### ako doklady obsahujúce kvalifikovaný elektronický podpis podľa Nariadenia Európskeho parlamentu a Rady (EÚ) č. 910/2014 zo dňa 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (ďalej len „**nariadenie eIDAS**“) subjektu, ktorý taký doklad vydal; alebo

### v prípade, ak nie sú vydávané v elektronickej forme s kvalifikovaným elektronickým podpisom podľa nariadenia eIDAS, tak vo forme elektronického dokumentu vytvoreného zaručenou konverziou pôvodného originálu dokumentu podľa zákona č. 305/2013 Z. z. o e-Governmente v znení neskorších predpisov.

### V prípade poskytnutia zábezpeky formou bankovej záruky alebo poistenia záruky, uchádzač predloží v ponuke doklad o zložení bankovej záruky, resp. poistenia záruky podľa bodu 8.3.5 tejto časti súťažných podkladov buď vo forme:

### elektronického dokumentu s kvalifikovaným elektronickým podpisom banky, resp. poisťovne v súlade s nariadením eIDAS v prípade, ak banka, resp. poisťovňa uchádzača takúto formu vystavenia bankovej záruky, resp. poistenia záruky pripúšťa. V takom prípade nesmie byť uplatnenie bankovej záruky, resp. poistenia záruky zo strany obstarávateľa spojené so žiadnou prekážkou vyplývajúcou z elektronickej formy bankovej záruky, resp. poistenia záruky oproti uplatneniu plnenia z písomnej bankovej záruky, resp. poistenia záruky; alebo

### prostej kópie bankovej záruky, resp. poistenia záruky a zároveň samostatne doručí originál záručnej listiny, resp. poistenia záruky (notársky overená kópia záručnej listiny, resp. poistenia záruky nie je postačujúca) na adresu Tatra Tender s.r.o., Krčméryho 16, 811 04 Bratislava v súlade s bodom 21 tejto časti súťažných podkladov.

### V prípade zloženia finančných prostriedkov na bankový účet obstarávateľa sa odporúča, aby uchádzač predložil výpis z bankového účtu, resp. iný doklad potvrdzujúci skutočnosť, že finančné prostriedky budú pripísané na účet obstarávateľa najneskôr v deň uplynutia lehoty na predkladanie ponúk.

### Všetky doklady a dokumenty tvoriace obsah ponuky, požadované v týchto súťažných podkladoch, musia byť k termínu predloženia ponuky platné a aktuálne.

### V prípade, ak sa vyskytnú pochybnosti o pravosti dokumentov predložených v ponuke vo forme skenu podľa bodu 8.4 vyššie alebo pravdivosti informácií v nich uvedených, obstarávateľ si vyhradzuje právo požadovať od uchádzača ich dodatočné predloženie vo forme obsahujúcej kvalifikovaný elektronický podpis, resp. vo forme zaručenej elektronickej konverzie podľa bodu 8.5 vyššie, resp. vo forme listinného originálu obdobne, ako je uvedené v bode 8.6.2 tejto časti súťažných podkladov.

### Na zabezpečenie ochrany osobných údajov a dôverných informácií tvoriacich obsah ponuky, uchádzač elektronicky predloží aj kópiu časti ponuky podľa bodu 8.3.9 tejto časti súťažných podkladov vo formáte Portable Document Format (.pdf) v takom vyhotovení, ktoré umožní nezverejnenie dôverných informácií alebo osobných údajov v zmysle Noriem ochrany osobných údajov (napríklad s vynechaným textom tvoriacim dôverné informácie). Ak ide o dokumenty, ktoré sú podpísané alebo obsahujú odtlačok pečiatky, predkladajú sa v elektronickej podobe s uvedením mena a priezviska osôb, ktoré dokumenty podpísali a dátumu podpisu, bez uvedenia podpisu týchto osôb a odtlačku pečiatky.

* 1. Variantné riešenie

### Neumožňuje sa predložiť variantné riešenie.

* 1. Platnosť ponúk

### Ponuky zostávajú platné počas lehoty viazanosti ponúk stanovenej do 31.10.2021.

### V prípade predĺženia procesu verejného obstarávania z objektívnych dôvodov, sa uchádzačom oznámi predĺženie lehoty viazanosti ponúk formou elektronickej komunikácie v systéme JOSEPHINE.

### Lehota viazanosti ponúk (vrátane jej predĺženia) nepresiahne **12 mesiacov** od uplynutia lehoty na predkladanie ponúk.

* 1. Náklady na ponuky

### Všetky výdavky spojené s prípravou a predložením ponúk znášajú uchádzači bez finančného nároku voči obstarávateľovi.

### **Ponuky doručené spôsobom uvedeným v bode 20 tejto časti súťažných podkladov a predložené v lehote na predkladanie ponúk podľa bodu 21.3 tejto časti súťažných podkladov sa uchádzačom nevracajú.** Zostávajú ako súčasť dokumentácie o verejnej súťaži.

2. ODDIEL II. Dorozumievanie medzi obstarávateľom a uchádzačmi alebo záujemcami
   1. Dorozumievanie medzi obstarávateľom a uchádzačmi alebo záujemcami

### Poskytovanie vysvetlení, odovzdávanie podkladov a komunikácia (ďalej len „**komunikácia**“) medzi obstarávateľom a záujemcami/uchádzačmi sa bude uskutočňovať v štátnom (slovenskom) jazyku.

### Obstarávateľ bude pri komunikácii s uchádzačmi, resp. záujemcami, postupovať v zmysle § 20 ZVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi obstarávateľom a uchádzačmi, resp. záujemcami, počas celého procesu verejného obstarávania.

### JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

### Návod na používanie systému je dostupný na webovom sídle portálu JOSEPHINE (<http://files.nar.cz/docs/josephine/sk/Skrateny_navod_ucastnik.pdf>).

### Minimálne technické požiadavky na používanie systému sú dostupné na webovom sídle portálu JOSEPHINE (<http://files.nar.cz/docs/josephine/sk/Technicke_poziadavky_sw_JOSEPHINE.pdf>).

### Na bezproblémové používanie systému JOSEPHINE je nutné používať jeden z podporovaných internetových prehliadačov:

### Microsoft Internet Explorer verzia 11.0 a vyššia,

### Mozilla Firefox verzia 13.0 a vyššia,

### Google Chrome, alebo

### Microsoft Edge.

### Pravidlá pre doručovanie – zásielka sa považuje za doručenú uchádzačovi, resp. záujemcovi, ak jej adresát bude mať objektívnu možnosť oboznámiť sa s jej obsahom, t. j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

### Uchádzač, resp. záujemca, sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Uchádzač, resp. záujemca, si môže v komunikačnom rozhraní zobraziť celú históriu o svojej komunikácii s obstarávateľom.

### Ak je odosielateľom informácie uchádzač, resp. záujemca, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy obstarávateľovi. Takáto zásielka sa považuje za doručenú obstarávateľovi okamihom jej odoslania v systému JOSEPHINE v súlade s funkcionalitou systému.

### Obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Akákoľvek komunikácia so záujemcami, ktorí sú evidovaní na elektronickom liste záujemcov pri danej zákazke alebo s uchádzačmi, ktorá bude realizovaná prostredníctvom systému JOSEPHINE, bude zasielaná na záujemcom/uchádzačom určený kontaktný email (zadaný pri registrácii do systému JOSEPHINE).

### Obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Obstarávateľ bude všetky dokumenty uverejňovať ako elektronické dokumenty (i) v príslušnej časti zákazky v systéme JOSEPHINE a (ii) v profile obstarávateľa zriadenom v elektronickom úložisku na webovej stránke Úradu pre verejné obstarávanie.

### Podania a dokumenty súvisiace s uplatnením revíznych postupov budú medzi obstarávateľom a záujemcami/uchádzačmi doručované v súlade s príslušnými ustanoveniami ZVO, pričom obstarávateľovi budú podania doručované v elektronickej podobe funkcionalitou informačného systému, prostredníctvom ktorého je verejné obstarávanie realizované (t. j. JOSEPHINE).

* 1. Vysvetľovanie a doplnenie súťažných podkladov

### V prípade nejasností alebo potreby objasnenia akýchkoľvek poskytnutých informácií v lehote na predkladanie ponúk, môže ktorýkoľvek zo záujemcov požiadať o vysvetlenie prostredníctvom komunikačného rozhrania systému JOSEPHINE podľa vyššie uvedených pravidiel komunikácie.

### Obstarávateľ bezodkladne poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú mu známi, najneskôr však šesť dní pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred.

* 1. Obhliadka miesta dodania predmetu zákazky

### 

### Obhliadka miesta dodania predmetu zákazky nie je potrebná.

1. ODDIEL III. Príprava ponuky
   1. Jazyk ponúk

### Ponuky, doklady a dokumenty v nich predložené sa predkladajú v štátnom jazyku Slovenskej republiky.

### Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

* 1. Zábezpeka

### Obstarávateľ vyžaduje na zabezpečenie ponuky zloženie zábezpeky vo výške **100 000,-EUR** (slovom: stotisíc euro).

### Zábezpeku je možné zložiť:

### **Poskytnutím bankovej záruky za uchádzača**

Poskytnutie bankovej záruky nesmie byť v rozpore s ustanoveniami § 313 až § 322 Obchodného zákonníka, v platnom znení. Banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Doba platnosti bankovej záruky musí byť určená v bankovej záruke minimálne do uplynutia lehoty viazanosti ponúk (resp. predĺženej lehoty viazanosti), t. j. do 31.10.2021. Z bankovej záruky vystavenej bankou musí ďalej vyplývať, že banka uspokojí veriteľa (obstarávateľa) za dlžníka (uchádzača) v prípade prepadnutia jeho zábezpeky v prospech obstarávateľa vo verejnej súťaži s názvom **Operatívny leasing motorových vozidiel, pričom v texte bankovej záruky musí byť verejná súťaž nezameniteľne identifikovateľná napr. číslom Oznámenia, ktorým bola vyhlásená**. Banka sa musí bezpodmienečne a neodvolateľne zaviazať zaplatiť na účet obstarávateľa pohľadávku krytú bankovou zárukou na základe prvej výzvy obstarávateľa na jej zaplatenie. Banková záruka vzniká dňom písomného vyhlásenia banky a zábezpeka vzniká doručením záručnej listiny obstarávateľovi. V prípade poskytnutia zábezpeky formou bankovej záruky, uchádzač predloží bankovú záruku **vo forme a spôsobom uvedeným v ustanovení bodu 8.6 tejto časti súťažných podkladov**.

### **Poskytnutím poistenia záruky za uchádzača:**

Poskytnutie poistenia záruky nesmie byť v rozpore s ustanoveniami zákona č. 39/2015 Z. z. o poisťovníctve a o zmene a doplnení niektorých zákonov, v platnom znení. Poistná zmluva musí byť uzatvorená tak, že poisteným je uchádzač a oprávnenou osobou z poistnej zmluvy je obstarávateľ. Doba platnosti poistenia záruky musí byť určená v poistenej zmluve, ako aj v doklade vystavenom poisťovňou o existencii poistenia záruky, minimálne do uplynutia lehoty viazanosti ponúk (resp. predĺženej lehoty viazanosti), t. j. do 31.10.2021. Z dokladu vystaveného poisťovňou musí ďalej vyplývať, že poisťovňa uspokojí oprávnenú osobu (obstarávateľa) za poisteného (uchádzača) v prípade prepadnutia jeho zábezpeky v prospech obstarávateľa v tejto verejnej súťaži s názvom **Operatívny leasing motorových vozidiel, pričom v texte dokladu vystaveného poisťovňou musí byť verejná súťaž nezameniteľne identifikovateľná napr. číslom Oznámenia, ktorým bola vyhlásená.** Poisťovňa predĺži platnosť poistenia záruky v prípade, že bola lehota viazanosti ponúk predĺžená. Poisťovňa sa musí bezpodmienečne a neodvolateľne zaviazať zaplatiť na účet obstarávateľa pohľadávku krytú poistením záruky na základe prvej výzvy obstarávateľa na jej zaplatenie. Poistenie záruky vzniká dňom uzavretia poistnej zmluvy medzi poisťovňou a poisteným (uchádzačom) a zábezpeka vzniká doručením dokladu vystaveného poisťovňou o poistení záruky obstarávateľovi. V prípade poskytnutia zábezpeky formou poistenia záruky, uchádzač predloží doklad vystavený poisťovňou **vo forme a spôsobom uvedeným v ustanovení bodu 8.6 tejto časti súťažných podkladov.**

### **Zložením finančných prostriedkov na bankový účet obstarávateľa**

V prípade zloženia finančných prostriedkov na bankový účet obstarávateľa musia byť zložené na účet:

1. Názov banky: Všeobecná úverová banka, a.s.
2. IBAN kód: SK73 0200 0000 0019 8374 1559
3. SWIFTová adresa banky: SUBASKBX
4. Variabilný symbol: [*uchádzač doplní svoje IČO*]
5. Poznámka: Operatívny leasing motorových vozidiel

Finančné prostriedky musia byť pripísané na účet obstarávateľa najneskôr v deň uplynutia lehoty na predkladanie ponúk.

### Ak nebude platná banková záruka alebo doklad o poistení záruky súčasťou ponuky uchádzača, prípadne nebudú zložené finančné prostriedky na účte obstarávateľa v zmysle bodu 16.2.3 vyššie, bude ponuka uchádzača z verejného obstarávania vylúčená v súlade s § 53 ods. 5 písm. a) ZVO. Uchádzač bude písomne upovedomený o vylúčení jeho ponuky z verejnej súťaže s uvedením dôvodu vylúčenia a lehoty, v ktorej môžu byť doručené námietky podľa § 170 ods. 3 písm. d) ZVO.

### Obstarávateľ uvoľní alebo vráti uchádzačovi zábezpeku do siedmich dní odo dňa:

### uplynutia lehoty viazanosti ponúk,

### márneho uplynutia lehoty na doručenie námietky, ak ho obstarávateľ vylúčil z verejného obstarávania, alebo ak obstarávateľ zruší použitý postup zadávania zákazky,

### uzavretia zmluvy.

### Zábezpeka prepadne v prospech obstarávateľa, ak uchádzač v lehote viazanosti ponúk:

### odstúpi od svojej ponuky alebo

### neposkytne súčinnosť alebo odmietne uzavrieť zmluvu v súlade s § 56 ods. 8 až 15 ZVO.

* 1. Mena a ceny uvádzané v ponukách

### Navrhovaná zmluvná cena musí byť stanovená podľa § 3 zákona č. 18/1996 Z. z. o cenách, v platnom znení.

### Uchádzačom navrhovaná zmluvná cena bude vyjadrená v mene EUR. Celková cena ako aj každá z cenových položiek musí byť vyjadrená ako kladné číslo zaokrúhlené na maximálne dve desatinné miesta.

### Časti ponúk uvádzajúce cenu musia obsahovať jednotkovú cenu každej z položiek a celkovú cenu predmetu zákazky, t. j. súčet všetkých položiek, ako aj ďalšie náležitosti uvedené v Časti C. Spôsob určenia ceny.

* 1. Vyhotovenie ponúk

### Ak nie je v bode 8.6 tejto časti súťažných podkladov uvedené inak, uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.

* 1. Konflikt záujmov

### Obstarávateľ zabezpečí, aby v tomto verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.

### Konflikt záujmov zahŕňa najmä situácie, kedy osoba, ktorá môže ovplyvniť výsledok alebo priebeh verejného obstarávania (vrátane osoby bez nutnosti formálneho zapojenia do priebehu verejného obstarávania), má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s verejným obstarávaním.

### Obstarávateľ príjme primerané opatrenia a vykoná nápravu, ak zistí konflikt záujmov. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie verejného obstarávania alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, vylúči obstarávateľ v súlade s ustanovením § 40 ods. 6 písm. f) ZVO uchádzača z tohto verejného obstarávania.

### Obstarávateľ v rámci opatrení podľa predchádzajúceho bodu požaduje, aby záujemca / uchádzač / člen skupiny dodávateľov vo všetkých fázach procesu verejného obstarávania postupoval tak, aby nedošlo k vzniku konfliktu záujmov. Uchádzač je povinný vo svojej ponuke predložiť čestné vyhlásenie o neprítomnosti konfliktu záujmov (obstarávateľ upozorňuje, že bude kontrolovať pravdivosť uchádzačmi predložených vyhlásení týkajúcich sa konfliktu záujmov) spôsobom podľa Prílohy č. A.2 týchto súťažných podkladov.

### Uchádzač, resp. záujemca je povinný bezodkladne po tom, ako sa dozvie o konflikte záujmov alebo o možnosti jeho vzniku, informovať o tejto skutočnosti obstarávateľa.

2. ODDIEL IV. Predkladanie ponúk
   1. Spôsob predkladania ponuky

### Ak nie je v bode 8.6 tejto časti súťažných podkladov uvedené inak, uchádzač predkladá ponuku v elektronickej podobe do systému JOSEPHINE, umiestnenom na webovej adrese: <https://josephine.proebiz.com>, a to v lehote na predkladanie ponúk podľa bodu 21.3 tejto časti súťažných podkladov a podľa požiadaviek uvedených v týchto súťažných podkladoch. Ponuka musí byť predložená v čitateľnej a reprodukovateľnej podobe.

### Elektronická ponuka musí byť predložená v určených komunikačných formátoch a určeným spôsobom tak, aby bola zabezpečená pred zmenou jej obsahu; ak sa vyžaduje kódovanie a šifrovanie, musí byť predložená vo vopred určených formátoch kódovania a šifrovania. Obstarávateľ vylúči uchádzača, ak

#### nedodržal určený spôsob komunikácie,

#### obsah jeho ponuky nie je možné sprístupniť alebo

#### nepredložil ponuku vo vyžadovanom formáte kódovania, ak je potrebný na ďalšie spracovanie pri vyhodnocovaní ponúk.

### Uchádzač má možnosť registrovať sa do systému JOSEPHINE pomocou hesla i registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID).

### Predkladanie ponúk je umožnené iba autentifikovaným záujemcom. Autentifikáciu je možné vykonať nasledovnými spôsobmi:

#### v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE, a to v pracovných dňoch v čase 8:00 – 16:00 hod.,

#### nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE, a to v pracovných dňoch v čase 8.00 – 16.00 hod.,

#### vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE, a to v pracovné dni v čase 8.00 – 16.00 hod.,

#### počkaním na autentifikačný kód, ktorý bude poslaný na adresu sídla firmy do rúk štatutára záujemcu v listovej podobe formou doporučenej pošty. **Lehota na tento úkon je obvykle 3-4 pracovné dni a je potrebné s touto lehotou počítať pri vkladaní ponuky.**

### Autentifikovaný záujemca si po prihlásení do systému JOSEPHINE v Prehľade zákaziek vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

### Požiadavka obstarávateľa na doklady, dokumenty a ďalšie písomnosti, ktoré musia byť predložené v ponuke je uvedená v bode 8 tejto časti súťažných podkladov. Uchádzač pri vkladaní ponuky samostatne vyplní položkový elektronický formulár, ktorý zodpovedá návrhu na plnenie kritérií uvedenom v súťažných podkladoch.

### Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

* 1. Miesto a lehota na predkladanie ponúk

### Ponuky sa predkladajú v súlade s podmienkami bodu 20 tejto časti súťažných podkladov.

### Ak uchádzač v ponuke predkladá v zmysle bodu 8.6.2 tejto časti súťažných podkladov aj originál záručnej listiny, resp. originál dokladu o poistení záruky v tlačenej forme, predloží tento dokument v samostatnom uzavretom obale na adresu uvedenú v bode 21.2.1. nižšie, pričom obal musí obsahovať nasledovné údaje:

#### adresu: Tatra Tender s.r.o., Krčméryho 16, 811 04 Bratislava,

#### adresu uchádzača (názov alebo obchodné meno a adresu sídla alebo miesta podnikania),

#### označenie „**Verejná súťaž – Operatívny leasing motorových vozidiel - doklad o zložení zábezpeky - neotvárať**“.

### 

### Lehota na predkladanie ponúk uplynie: **01.02.2021 o 10:00 hod**. miestneho času.

* 1. Stiahnutie/vymazanie pôvodnej ponuky a predloženie novej ponuky

### Uchádzač môže predloženú ponuku stiahnuť, resp. vymazať prostredníctvom funkcionality webovej aplikácie JOSEPHINE do uplynutia lehoty na predkladanie ponúk podľa bodu 21.3 tejto časti súťažných podkladov. Predloženie novej ponuky je možné vykonať prostredníctvom funkcionality webovej aplikácie JOSEPHINE až po jej predchádzajúcom stiahnutí, resp. vymazaní (kliknutím na tlačidlo „Stiahnuť ponuku“ a predložením novej ponuky).

1. ODDIEL V. Otváranie a vyhodnotenie ponúk
   1. Otváranie ponúk

### Otváranie ponúk sa uskutoční dňa: **01.02.2021 o****12:00 hod**. miestneho času.

### Otváranie ponúk sa uskutoční **elektronicky**. Miestom sprístupnenia ponúk je webová adresa <https://josephine.proebiz.com/> a totožná záložka ako pri predkladaní ponúk.

### Otváranie ponúk komisiou bude v zmysle § 52 ods. 2 ZVO verejné.

### On-line sprístupnenia ponúk sa môže zúčastniť iba uchádzač, ktorého ponuka bola predložená v lehote na predkladanie ponúk. Pri on-line sprístupnení budú zverejnené informácie v zmysle ZVO. Všetky prístupy do tohto „on-line“ prostredia zo strany uchádzačov bude systém JOSEPHINE logovať a budú súčasťou protokolov vo verejnej súťaži.

### Obstarávateľ najneskôr do piatich pracovných dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk, zápisnicu z otvárania ponúk, ktorá obsahuje údaje zverejnené na otváraní ponúk podľa bodu 23.4 tejto časti súťažných podkladov.

### Po otvorení ponúk komisia vykoná všetky úkony podľa ZVO a v súlade s ustanovením bodu 24 tejto časti súťažných podkladov.

* 1. Vyhodnotenie splnenia podmienok účasti a ponúk a vysvetľovanie

### **Obstarávateľ vyhodnotí splnenie podmienok účasti a vyhodnotenie ponúk z hľadiska splnenia požiadaviek na predmet zákazky po vyhodnotení ponúk na základe kritérií na vyhodnotenie ponúk v súlade s § 66 ods. 7 ZVO.**

### Vyhodnocovanie ponúk je neverejné.

### Obstarávateľ najprv vyhodnocuje ponuky na základe údajov uvedených v ich návrhu na plnenie kritérií podľa kritérií na hodnotenie ponúk uvedených v Oznámení a spôsobom určeným v Časti E. Kritériá na hodnotenie ponúk týchto súťažných podkladov, ktoré sú nediskriminačné a podporujú hospodársku súťaž.

### Ceny uvedené v ponukách uchádzačov sa budú vyhodnocovať spôsobom určeným v Časti E. Kritériá hodnotenia ponúk týchto súťažných podkladov v mene euro (EUR). Hodnotené budú ceny **bez DPH**.

### Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky v časti návrhu na plnenie kritérií a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

### V prípade matematických chýb bude umožnené uchádzačovi vysvetliť ponuku v súlade s ustanovením § 53 ods. 1 ZVO a Výkladovým stanoviskom Úradu pre verejné obstarávanie č. 5/2016 zo dňa 15.4.2016.

### Ak niektorá z riadne predložených ponúk obsahuje mimoriadne nízku ponuku vo vzťahu k predmetu zákazky, komisia písomne požiada uchádzača o  vysvetlenie týkajúce sa tej časti ponuky, ktoré sú pre jej cenu podstatné v súlade s ustanoveniami § 53 ods. 2 a 6 ZVO.

### Z procesu vyhodnocovania bude vylúčená ponuka uchádzača, ak bude naplnená niektorá z podmienok uvedených v ustanovení § 53 ods. 5 ZVO.

### Uchádzač bude písomne upovedomený o vylúčení jeho ponuky zo súťaže s uvedením dôvodu a lehoty, v ktorej môžu byť doručené námietky podľa § 170 ods. 3 písm. d) ZVO.

### Komisia ďalej po vyhodnotení ponúk na základe kritérií na vyhodnotenie ponúk posudzuje splnenie podmienok účasti a vyhodnotenie ponúk. Posudzovanie komisiou je neverejné.

### Keďže Obstarávateľ vyhodnocuje splnenie podmienok účasti a ponuky z hľadiska splnenia požiadaviek na predmet zákazky po vyhodnotení ponúk na základe kritéria na hodnotenie ponúk, v súlade s ustanovením § 55 ods. 1 ZVO vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, splnenie podmienok účasti a požiadaviek na predmet zákazky. Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky spôsobom ustanoveným v tomto bode 24 tejto časti súťažných podkladov.

### Obstarávateľ posudzuje splnenie podmienok účasti v súlade s Časťou III.1) Oznámenia. Posúdenie splnenia podmienok účasti uchádzačov bude založené na posúdení splnenia podmienok týkajúcich sa osobného postavenia uchádzača podľa § 32 ZVO.

### Uchádzač môže predbežne nahradiť doklady na preukázanie splnenia podmienok účasti určené obstarávateľom Jednotným európskym dokumentom pre verejné obstarávanie (JED) podľa § 39 ZVO (podrobnejšie inštrukcie sú v Prílohe č. A.1 týchto súťažných podkladov a na web stránke Úradu pre verejné obstarávanie: hhttps://www.uvo.gov.sk/jednotny-europsky-dokument-pre-verejne-obstaravanie-602.html). Ak uchádzač použije JED, obstarávateľ môže na účely zabezpečenia riadneho priebehu verejného obstarávania postupovať podľa § 39 ods. 6 ZVO.

### Obstarávateľ písomne požiada uchádzača o vysvetlenie alebo doplnenie predložených dokladov, ak z predložených dokladov nemožno posúdiť ich platnosť alebo splnenie podmienky účasti. Ak obstarávateľ neurčí dlhšiu lehotu, uchádzač alebo záujemca doručí vysvetlenie alebo doplnenie predložených dokladov do:

### dvoch pracovných dní odo dňa odoslania žiadosti, ak sa komunikácia uskutočňuje prostredníctvom elektronických prostriedkov,

### piatich pracovných dní odo dňa doručenia žiadosti, ak sa komunikácia uskutočňuje inak, ako podľa bodu 24.14.1 vyššie.

### Obstarávateľ písomne požiada uchádzača, aby v lehote nie kratšej ako päť pracovných dní odo dňa doručenia žiadosti nahradil inú osobu, prostredníctvom ktorej preukazuje finančné a ekonomické postavenie alebo technickú spôsobilosť alebo odbornú spôsobilosť, ak existujú dôvody na jej vylúčenie.

### Pri vyhodnotení splnenia podmienky účasti uchádzačov týkajúcej sa technickej spôsobilosti alebo odbornej spôsobilosti podľa § 34 ods. 1 písm. c) alebo písm. g) ZVO obstarávateľ písomne požiada uchádzača, aby v lehote, ktorá nesmie byť kratšia ako päť pracovných dní odo dňa doručenia žiadosti nahradil technikov, technické orgány alebo osoby určené na plnenie zmluvy alebo koncesnej zmluvy, alebo riadiacich zamestnancov, ak nespĺňajú predmetnú podmienku účasti.

### Obstarávateľ vyhodnotí splnenie podmienok účasti v súlade s ustanoveniami § 40 ZVO.

### Obstarávateľ vylúči zo súťaže uchádzača, ak bude naplnená niektorá z podmienok uvedených v ustanovení § 40 ods. 6 ZVO.

### Uchádzač bude písomne upovedomený o jeho vylúčení zo súťaže z dôvodu nesplnenia podmienok účasti s uvedením dôvodu a lehoty, v ktorej môže byť doručená námietka podľa § 170 ods. 3 písm. d) ZVO.

### Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

### Komisia akceptuje iba ponuky, ktoré spĺňajú požiadavky na predmet zákazky uvedené v Oznámení a v týchto súťažných podkladoch a zároveň neobsahujú žiadne obmedzenia alebo výhrady, ktoré sú v rozpore s týmito požiadavkami. Ostatné ponuky uchádzačov budú zo súťaže vylúčené v súlade s § 53 ods. 5 Zákona.

### Uchádzač bude písomne upovedomený o vylúčení jeho ponuky zo súťaže s uvedením dôvodu a lehoty, v ktorej môžu byť doručené námietky podľa § 170 ods. 3 písm. d) ZVO.

* 1. Dôvernosť procesu verejného obstarávania

### Informácie týkajúce sa preskúmania, vysvetľovania a vyhodnocovania ponúk sú počas prebiehajúceho procesu dôverné. Členovia komisie na vyhodnotenie ponúk a zodpovedné osoby obstarávateľa nesmú/nebudú počas prebiehajúceho procesu vyhlásenej verejnej súťaže poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám.

### Obchodné tajomstvo a informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača, pokiaľ:

#### uvedené nebude v rozpore so ZVO a inými všeobecne záväznými právnymi predpismi (napr. povinnosť zverejňovať zmluvy podľa osobitného predpisu) a

#### z obsahu ponuky bude nepochybne jasné, ktoré informácie považuje uchádzač za dôverné.

V opačnom prípade obstarávateľ zverejní v profile obstarávateľa na webovej stránke Úradu pre verejné obstarávanie (ďalej len „**profil**“) kompletnú ponuku, pričom obstarávateľ a osoba (uvedená v bode 1 Časti A. Pokyny pre uchádzačov) vykonávajúca pre obstarávateľa niektoré činnosti spojené s realizáciou postupu zadávania tejto zákazky, budú vždy zbavení a ochránení pred akoukoľvek potenciálnou ujmou, ktorá im môže byť spôsobená porušením vyššie opísanej povinnosti uchádzača. Predložením ponuky uchádzač vyjadruje svoju jednoznačnú vôľu byť viazaný týmto ustanovením.

### Za dôverné informácie môže uchádzač v súlade s § 22 ZVO označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory.

### Po podpise zmluvy obstarávateľ zverejní v profile v súlade s § 64 ZVO zápisnicu z vyhodnotenia splnenia podmienok účasti, ponuky všetkých uchádzačov doručené v lehote na predkladanie ponúk, zápisnicu z otvárania ponúk, zápisnicu z vyhodnotenia ponúk, správu podľa § 24 ZVO, zmluvu a každú jej zmenu. Po skončení alebo zániku zmluvy obstarávateľ zverejní v profile sumu skutočne uhradeného plnenia zo zmluvy a informácie a dokumenty, o ktorých to ustanovuje ZVO.

1. ODDIEL VI. Prijatie ponuky a uzavretie zmluvy
   1. Vyhodnotenie splnenia podmienok účasti úspešného uchádzača a informácia o výsledku hodnotenia ponúk

### Ak nedošlo k predloženiu dokladov preukazujúcich splnenie podmienok účasti skôr, obstarávateľ si vyhradzuje právo v súlade s § 55 ods. 1 ZVO po vyhodnotení ponúk vyhodnotiť splnenie podmienok účasti uchádzačom, ktorý sa umiestnil **na prvom mieste v poradí**.

### Ak dôjde k vylúčeniu uchádzača, vyhodnotí sa následne splnenie podmienok účasti u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti. Obstarávateľ písomne požiada uchádzača o predloženie dokladov preukazujúcich splnenie podmienok účasti v lehote nie kratšej ako päť pracovných dní odo dňa doručenia žiadosti a vyhodnotia ich podľa § 40 ZVO.

### Obstarávateľ po vyhodnotení ponúk, po skončení postupu podľa bodu 26.1 vyššie a po odoslaní všetkých oznámení o vylúčení uchádzača, bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne zverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka podľa § 170 ods. 3 písm. f) ZVO. Dátum odoslania informácie o výsledku vyhodnotenia ponúk preukazuje obstarávateľ.

* 1. Uzavretie zmluvy

### Návrh zmluvy predložený uchádzačom, ktorého ponuka bola úspešná, bude prijatý v súlade s týmito súťažnými podkladmi.

### Úspešný uchádzač je povinný poskytnúť obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehoty podľa § 56 ods. 2 až 7 ZVO, ak bol na jej uzavretie písomne vyzvaný.

### Ak úspešný uchádzač odmietne uzavrieť zmluvu alebo nie sú splnené povinnosti podľa bodu 27.2. tejto časti súťažných podkladov, obstarávateľ môže uzavrieť zmluvu s uchádzačom, ktorý sa umiestnil ako druhý v poradí.

### Ak uchádzač, ktorý sa umiestnil ako druhý v poradí odmietne uzavrieť zmluvu, neposkytne obstarávateľovi riadnu súčinnosť potrebnú na jej uzavretie tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný, obstarávateľ môže uzavrieť zmluvu s uchádzačom, ktorý sa umiestnil ako tretí v poradí.

### Uchádzač, ktorý sa umiestnil ako tretí v poradí, je povinný poskytnúť obstarávateľovi riadnu súčinnosť, potrebnú na uzavretie zmluvy tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný.

### Obstarávateľ neuzavrie zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora, alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

### Obstarávateľ vyžaduje, aby úspešný uchádzač v zmluve, najneskôr v čase jej uzavretia, uviedol údaje o všetkých známych subdodávateľoch (obchodné meno, sídlo alebo miesto podnikania, IČO a pod.), a tiež údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Uvedené informácie predloží úspešný uchádzač ako prílohu č. 6 zmluvy najneskôr pred jej podpisom.

### Ponuky uchádzačov, ani ich časti, sa nepoužijú bez súhlasu uchádzačov, ak právne predpisy alebo tieto súťažné podklady neustanovujú inak.

**Prílohy Časti A. Pokyny pre uchádzačov súťažných podkladov**

**Príloha č. A. 1 Jednotný európsky dokument (JED) v zmysle § 39 ZVO**

**Príloha č. A. 2 Čestné vyhlásenie o neprítomnosti konfliktu záujmov a podmienkach verejnej súťaže**

ČASŤ B. Opis predmetu zákazky

**Nižšie sú stanovené záväzné požiadavky a parametre predmetu zákazky. Pokiaľ sa v opise predmetu zákazky použil odkaz na konkrétnu značku, výrobcu, alebo výrobok alebo typ výrobku – tieto boli použité výlučne pre ilustráciu vtedy, ak nebolo možné dostatočne presne a zrozumiteľne opísať predmet zákazky v súlade so ZVO a obvyklou obchodnou praxou prevažujúcou pri dodávke rovnakých alebo obdobných predmetov zákazky. V takýchto prípadoch sa má za to, že je takýto odkaz vždy doplnený slovami "alebo ekvivalentný“ a platí, že uchádzač môže vždy ponúknuť aj ekvivalentné alebo lepšie plnenie v súlade s ustanovením § 42 ods. 3 ZVO.**

1. Základný opis predmetu zákazky
   1. Predmetom zákazky je operatívny leasing osobných a úžitkových motorových vozidiel spolu so zabezpečením služieb súvisiacich s údržbou a prevádzkou motorových vozidiel, so zabezpečením povinného zmluvného poistenia a havarijného poistenia a ďalších služieb spojených s prevádzkovaním vozidiel a s vybavovaním príslušnej administratívy (ďalej len „**predmet zákazky**“).
2. Podrobný opis predmetu zákazky
   1. Predmetom zákazky je operatívny lízing nasledovných motorových vozidiel:

|  |  |  |  |  |  |  |
| --- | --- | --- | --- | --- | --- | --- |
| Položka | Typ vozidla | | Kategória | Predpokladaný počet požadovaných vozidiel (ks) | Špecifikácia | Maximálny nájazd kilometrov / mesiacov |
| 1 | Osobný automobil OAS | | M1 | 59 | Uvedená v prílohe č. B.1 | 150 000 / 48 |
| 2 | Osobný automobil OAB | | M1 | 15 | Uvedená v prílohe č. B.1 | 150 000 / 48 |
| 3 | Osobný automobil OAM | | M1 | 50 | Uvedená v prílohe č. B.1 | 150 000 / 48 |
| 4 | Osobný automobil OAR | | M1 | 18 | Uvedená v prílohe č. B.1 | 150 000 / 48 |
| 5 | Osobný automobil OAP | OAP A  kombi vznetový | M1 | 1 | Uvedená v prílohe č. B.1 | 150 000 / 48 |
|  | OAP B  kombi zážihový | M1 | 1 | Uvedená v prílohe č. B.1 | 150 000 / 48 |
|  | OAP C  kombi Plugin Hybrid | M1 | 1 | Uvedená v prílohe č. B.1 | 150 000 / 48 |
|  | OAP D  sedan vznetový | M1 | 1 | Uvedená v prílohe č. B.1 | 150 000 / 48 |
|  | OAP E  sedan zážihový | M1 | 1 | Uvedená v prílohe č. B.1 | 150 000 / 48 |
|  | OAP F  sedan Plugin Hybrid | M1 | 1 | Uvedená v prílohe č. B.1 | 150 000 / 48 |
|  | OAP G  SUV vznetový | M1 | 1 | Uvedená v prílohe č. B.1 | 150 000 / 48 |
|  | OAP H  SUV zážihový | M1 | 1 | Uvedená v prílohe č. B.1 | 150 000 / 48 |
|  | OAP I  SUV Plugin Hybrid | M1 | 1 | Uvedená v prílohe č. B.1 | 150 000 / 48 |
| 6 | Dodávkový automobil DAM | DAM A | N1 | 9 | Uvedená v prílohe č. B.1 | 190 000 / 60 |
|  | DAM B | N1 | 11 | Uvedená v prílohe č. B.1 | 190 000 / 60 |
| 7 | Dodávkový automobil DAM-5 | | N1 | 33 | Uvedená v prílohe č.2 | Uvedená v prílohe č. B.1 |
| 8 | Dodávkový automobil DAS | DAS A | N1 | 39 | Uvedená v prílohe č. B.1 | 190 000 / 60 |
|  | DAS B | N1 | 34 | Uvedená v prílohe č. B.1 | 190 000 / 60 |
| 9 | Dodávkový automobil DAS-6 | DAS-6 A | N1 | 12 | Uvedená v prílohe č. B.1 | 190 000 / 60 |
|  | DAS-6 B | N1 | 5 | Uvedená v prílohe č. B.1 | 190 000 / 60 |
| 10 | Dodávkový automobil NAT | NAT A | N1 | 48 | Uvedená v prílohe č. B.1 | 190 000 / 60 |
|  | NAT B | N1 | 8 | Uvedená v prílohe č. B.1 | 190 000 / 60 |
| 11 | Dodávkový automobil NAV | | N1 | 3 | Uvedená v prílohe č. B.1 | Uvedená v prílohe č. B.1 |
|  | | | | | | |
| Spolu | | | | 353 | | |

* 1. **Rozsah predmetu zákazky**
     1. Operatívny lízing nových vozidiel podľa Prílohy B.1 súťažných podkladov musí spĺňať nasledujúce podmienky:
     2. doba trvania operatívneho lízingu je 48 mesiacov pre vozidlá kategórie M1 a 60 mesiacov pre vozidlá kategórie N1,
     3. predmetom operatívneho lízingu môžu byť len nové vozidlá. Za nové vozidlo sa považuje také vozidlo, ktoré nebolo používané v prevádzke iným používateľom, rok výroby nie je starší ako 12 mesiacov ku dňu odovzdania vozidla do prevádzky obstarávateľovi (ďalej len „**nájomca**“), údaj na tachometri nie je viac ako 500 najazdených kilometrov,
     4. úspešný uchádzač (ďalej len „**prenajímateľ**“) je povinný zabezpečiť:
        + 1. prihlásenie vozidiel na Dopravnom inšpektoráte policajného zboru (ďalej len „**Dl PZ**“) - prihlásenie pri uvedení vozidla do prevádzky a odhlásenie po ukončení operatívneho leasingu na Dl PZ vrátane zabezpečovania všetkých formalít pri zmene EČV;
          2. diaľničnú známku pre územie Slovenskej republiky na celé obdobie nájmu pre všetky vozidlá;
          3. poistenie vozidiel pre územie Slovenskej republiky a Európy:
* povinné zmluvné poistenie s krytím vo výške podľa ustanovenia § 7 ods. 2 písm. a) Zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov (ďalej len „Zákon o PZP“) pri škodách na zdraví a usmrtení a vo výške podľa ustanovenia § 7 ods. 2 písm. b) Zákona o PZP pri vecných škodách a ušlom zisku pri jednej škodovej udalosti,
* havarijné poistenie na účtovnú hodnotu vozidla - spoluúčasť havarijného poistenia je 5% a minimálne 166 EUR,
* hlásenie poistných udalostí (PU) - (v elektronickej podobe) nahlasuje vodič prostredníctvom internetovej stránky prenajímateľa formou e-mailu, respektíve telefonicky,
* kompletnú správu poistenia od nahlásenia poistnej udalosti až po uskutočnenie poistného plnenia.
  + 1. Prenajímateľ ďalej zabezpečí pre nájomcu nasledovné služby:
    2. Fleet management :
       - 1. Servis:

Splátka za údržbu a servis vozidiel v rozsahu garančných prehliadok, záručných a pozáručných povinných prehliadok predpísaných výrobcom vozidla podľa servisnej knižky, výmeny štandardne opotrebených náhradných dielov a náhodných porúch spôsobených prevádzkou vozidla podľa kompletného bežného opotrebenia vozidla, mimo servisných zásahov pri poruchách jednoznačne spôsobených užívateľom vozidla.

Služba obsahuje najmä nasledujúce úkony:

* pravidelné výmeny všetkých kvapalín a oleja
* výmeny všetkých filtrov
* výmeny remeňov a reťazí, vrátane kladiek a príslušenstva
* doplnenie kvapaliny do ostrekovačov v rámci iného servisného zásahu
* doplnenie prevádzkových kvapalín (chladiaca, brzdová)
* výmena sviečok
* výmeny ložísk
* výmeny spojky
* opravy prevodovky (výmena asynchrónnych krúžkov a pod.)
* výmeny žiaroviek a opravy elektrických rozvodov
* výmena poškodeného výfuku
* výmena gumičiek stieračov alebo líšt
* oprava motorčeka stieračov
* nastavenie zbiehavosti kolies (geometria)
* nastavenie svetlometov
* bežné malé opravy (nastavenie dovierania dverí, sťahovania okien, nastavenie volantu...)
* výmena autobatérie
* servis bŕzd (výmena brzdových platničiek, kotúčov, bubnov)
* servis náprav a výmeny tlmičov
* opravy štartéra, vrátane rozdeľovača
* opravy ostatných elektronických zariadení
* snímače a senzory
* dezinfekcia a dopĺňanie náplní klimatizácií.

Forma úhrady služby bude bezhotovostná. Finančné vyrovnanie bude prebiehať medzi servisom a prenajímateľom.

* + - * 1. Pneuservis:
* splátka za pneumatiky, vrátane potrebného počtu letných ako aj zimných sád pneumatík, skladovania sady letných/zimných pneumatík a súvisiacich služieb v závislosti od počtu najazdených kilometrov,
* výmena zimných, resp. letných pneumatík 2 x ročne vrátane ich vyváženia, skladovania a ich ďalšie výmeny, pričom 1 sada je kalkulovaná na nájazd cca 40.000 km,
* výmena pneumatík sa uskutoční po opotrebovaní na predpísanú hodnotu podľa predpisu výrobcu a platných právnych predpisov.
  + - * 1. Asistencia:
* prenajímateľ zabezpečí 24 hodinový “hot line info servis” prostredníctvom pevných a mobilných telefónnych liniek zamestnancov technického oddelenia prenajímateľa počas celej doby nájmu s pokrytím v Slovenskej republike a v Európe; súčasťou služby je aj cestná asistencia v prípade nehody alebo poruchy vozidla;
* prenajímateľ zabezpečí a pristaví na miesto určené nájomcom náhradné vozidlo na 5 (päť) dní v prípade, že servisný zásah na vozidle vyžaduje odstávku vozidla na dobu dlhšiu než 24 hodín, a to bezodkladne po požiadavke nájomcu, najneskôr však do 24 hodín okrem dní, ktoré nie sú pracovným dňom; náhradné vozidlo musí byť pri osobných vozidlách rovnakej kategórie a pri technologických vozidlách porovnateľne kategórie.
  + 1. V prípade, ak počas platnosti a účinnosti Rámcovej dohody bude ukončená výroba niektorého vozidla, ktoré prenajímateľ ponúkol vo svojej ponuke, prenajímateľ ponúkne nájomcovi alternatívne vozidlo, ktoré bude najlepšie spĺňať technické parametre a vlastnosti uvedené v Prílohe B.2 súťažných podkladov, ktoré plne nahradí pôvodné vozidlo.
    2. Vozidlo musí byť spôsobilé na premávku na pozemných komunikáciách a musí obsahovať povinnú výbavu v súlade so všeobecne záväznými právnymi predpismi.
    3. Prenajímateľ je oprávnený rozšíriť rozsah ním poskytovaných alebo zabezpečovaných služieb najskôr jeden rok od nadobudnutia účinnosti čiastkovej zmluvy, uzatvorenej na základe Rámcovej dohody, za predpokladu, že výška splátky nájomcu po rozšírení rozsahu prenajímateľom poskytovaných alebo zabezpečovaných služieb neprekročí výšku splátky za služby, ktoré sú predmetom pôvodnej čiastkovej zmluvy.
    4. Súčasťou každého vozidla bude monitorovacie zariadenie s nasledovnou funkcionalitou:
    5. Elektronická Kniha jázd
* automatická evidencia jázd / elektronická kniha jázd,
* automatická príp. poloautomatická evidencia tankovania, evidencia nákladov,
* rozlíšenie služobných a súkromných jázd s možnosťou zmeny vodiča,
* tlač a export knihy jázd (požadované formáty: XLSX, CSV).
  + 1. Online Služby
* on-line sledovanie aktuálnej polohy vozidiel,
* podrobný detail jazdy (trasa jazdy, rýchlosť, vzdialenosť, doba, prestávky),
* mapové podklady Google,
* dostupná mobilná aplikácia pre systémy Android i iOS,
* základný denný prehľad jázd,
* výpočet spotreby paliva a nákladov na prevádzku vozidla.
  1. **Špecifikácia jednotlivých motorových vozidiel je uvedená v Prílohe B.1 súťažných podkladov.**

1. Termín plnenia predmetu zákazky
   1. Termín plnenia predmetu zákazky:

### Rámcová zmluva o operatívnom leasingu motorových vozidiel s úspešným uchádzačom bude uzatvorená na dobu 48 mesiacov odo dňa nadobudnutia jej účinnosti alebo do vyčerpania finančného limitu uvedeného v Časti D. Obchodné podmienky týchto súťažných podkladov.

### Operatívny leasing sa na základe čiastkových zmlúv bude poskytovať po nasledovné doby:

### v prípade vozidiel kategórie M1 po dobu 48 mesiacov od podpisu preberacieho protokolu alebo do dosiahnutia počtu najazdených kilometrov vozidla 150 000 km, podľa toho, ktorá z okolností nastane skôr; a

### v prípade vozidiel kategórie N1 po dobu 60 mesiacov od podpisu preberacieho protokolu alebo do dosiahnutia počtu najazdených kilometrov vozidla 190 000 km, podľa toho, ktorá z okolností nastane skôr.

### Lehota dodania jednotlivých motorových vozidiel na základe čiastkových zmlúv o operatívnom leasingu motorových vozidiel bude výsledkom verejnej súťaže na predmet zákazky, pričom tvorí jedno z kritérií na hodnotenie ponúk.

### **Lehota dodania motorového vozidla bude maximálne 150 dní odo dňa nadobudnutia účinnosti čiastkovej zmluvy o operatívnom leasingu motorových vozidiel.**

1. Miesto plnenia predmetu zákazky

### Miesto plnenia predmetu zákazky: miesto sídla príslušného Obstarávateľa, ktorému sa vozidlo dodáva.

1. Ďalšie požiadavky predmet zákazky a súvisiace služby
   1. Podrobný obsah a podmienky poskytovania súvisiacich služieb, záručné podmienky a iné podmienky plnenia predmetu zákazky tvoria obsah Časti D. Obchodné podmienky týchto súťažných podkladov.

**Prílohy Časti B. Opis predmetu zákazky súťažných podkladov**

**Príloha č. B. 1 Špecifikácia motorových vozidiel**

**Príloha č. B.2 Podrobný opis ponúkaného predmetu plnenia**

ČASŤ C. Spôsob určenia ceny

* 1. Stanovenie ceny za predmet zákazky

### Cena za predmet zákazky podľa Časti B.  Opis predmetu zákazky musí byť stanovená v zmysle zákona NR SR č.18/1996 Z. z. o cenách, v platnom znení a vyhlášky MF SR č. 87/1996 Z. z., ktorou sa tento vykonáva.

### Uchádzač musí v ponuke uviesť celkovú cenu predmetu zákazky ako aj cenu každej položky určenej v Prílohe C.2 Cenová tabuľka.

### Základnou zásadou posudzovania cien ponúknutých uchádzačmi je posudzovanie konečnej celkovej ceny, v súlade s platným právnym režimom upravujúcim akékoľvek dane a poplatky vzťahujúce sa na dodanie predmetu zákazky.

* 1. Predloženie ceny za predmet zákazky

### Uchádzač uvedie vo svojej ponuke navrhovanú celkovú cenu za predmet zákazky vrátane dane z pridanej hodnoty (ďalej len „**DPH**“), ktorú bude musieť obstarávateľ v zmysle slovenských právnych predpisov, v závislosti od uplatneného daňového režimu buď zaplatiť úspešnému uchádzačovi na základe faktúry, alebo priamo odviesť v zmysle režimu prenesenej daňovej povinnosti, a to vo výške stanovenej slovenskými právnymi predpismi.

### Uchádzač v Návrhu na plnenie kritérií uvedie

### navrhovanú zmluvnú cenu bez DPH,

### sadzbu DPH a výšku DPH (okrem nákladov financovania opatrení),

### navrhovanú zmluvnú cenu vrátane DPH.

Hodnotená bude cena bez DPH.

Uchádzač zároveň uvedie, či je alebo nie je registrovaným platiteľom DPH v Slovenskej republike.

### Cenu ponúkaného predmetu zákazky predloží uchádzač aj vyplnením tabuľky Cenová tabuľka, ktorej vzor tvorí obsah Prílohy C.2 Cenová tabuľka týchto súťažných podkladov.

**Prílohy Časti C. Spôsob určenia ceny súťažných podkladov**

**Príloha č. C. 1 Návrh uchádzača na plnenie kritéria**

**Príloha č. C. 2 Cenová tabuľka**

ČASŤ D. Obchodné podmienky

* 1. Podmienky uzatvorenia zmluvy

### S úspešným uchádzačom bude uzavretá Rámcová zmluva o operatívnom leasingu motorových vozidiel uzatvorená v súlade s ust. § 269 ods. 2 zákona č. 513/1991 Zb., Obchodný zákonník v znení neskorších predpisov (ďalej tiež len „**Zmluva**“) za podmienok uvedených nižšie, ako aj ďalších štandardných obchodných podmienok používaných pre takýto typ zmluvy a rovnaké alebo podobné predmety plnenia v súlade s právom Slovenskej republiky.

### Uchádzač predloží v ponuke návrh Zmluvy vypracovaný v súlade s týmito súťažnými podkladmi. Uchádzač je povinný použiť vzor Zmluvy uvedený v bode 2 tejto časti súťažných podkladov. **Uchádzač nesmie okrem doplnenia vyznačeného textu, akokoľvek meniť vzor zmluvy.** Ak uchádzač predloží návrh Zmluvy, ktorým nebude rešpektovať podmienky stanovené v týchto súťažných podkladoch, bude jeho ponuka z verejnej súťaže vylúčená. Uchádzač bude písomne upovedomený o vylúčení jeho ponuky z verejnej súťaže s uvedením dôvodu vylúčenia a lehoty, v ktorej môže byť podané námietka podľa § 170 ods. 3 písm. d) ZVO.

### Návrh zmluvy je uvedený v Prílohe D.1 týchto súťažných podkladov.

**Prílohy Časti D. Obchodné podmienky súťažných podkladov**

**Príloha č. D. 1 Návrh zmluvy**

Časť E. Kritéria hodnotenia ponúk

* 1. Kritérium na hodnotenie ponúk
  2. Kritérium na hodnotenie ponúk je: ekonomicky najvýhodnejšia ponuka.
  3. Hodnotiace kritérum pozostáva z nasledovných podkritérií:

|  |  |  |
| --- | --- | --- |
| **Názov kritéria** | **Hodnotená veličina** | **Váha (body)** |
| Cena predmetu zákazky | Celková cena v EUR bez DPH | 90 |
| Lehota dodania motorového vozidla odo dňa uzatvorenia čiastkovej zmluvy o operatívnom leasingu motorových vozidiel | Lehota dodania motorového vozidla odo dňa nadobudnutia účinnosti čiastkovej zmluvy o operatívnom leasingu motorových vozidiel v dňoch | 10 |

* 1. Spôsob vyhodnotenia ponúk
  2. Spôsob vyhodnotenia ponúk podľa jednotlivých podkritérií bude nasledovný:
     + 1. **Cena predmetu zákazky**

Maximálny počet bodov (90) dostane ponuka uchádzača s najnižšou ponúkanou cenou predmetu zákazky. Ďalším uchádzačom sa počet pridelených bodov určí úmerou. Bodové hodnotenie pre každú ďalšiu navrhovanú cenu sa vypočíta ako podiel najnižšej navrhovanej ceny a navrhovanej ceny príšlušnej vyhodnocovanej ponuky, vynásobený maximálnym počtom bodov, ktoré sa udeľujú pre uvedené kritérium.

Najnižšia celková cena v EUR bez DPH

----------------------------------------------------------------------------------------------------------- x 90

Hodnotená celková cena v EUR bez DPH

* + - 1. **Lehota dodania motorového vozidla odo dňa uzatvorenia čiastkovej zmluvy o operatívnom leasingu motorových vozidiel**

Maximálny počet bodov (10) dostane ponuka uchádzača s najkratšou ponúkanou lehotou dodania motorového vozida odo dňa uzatvorenia čiastkovej zmluvy o operatívnom leasingu motorových vozidiel. Ďalším uchádzačom sa počet pridelených bodov určí úmerou. Bodové hodnotenie pre každú ďalšiu navrhovanú lehotu sa vypočíta ako podiel najkratšej navrhovanej lehoty a navrhovanej lehoty príslušnej vyhodnocovanej ponuky, vynásobený maximálnym počtom bodov, ktoré sa prideľujú pre uvedené kritérium.

Najkratšia celková lehota v dňoch

----------------------------------------------------------------------------------------------------------- x 10

Hodnotená celková lehota v dňoch

### **Lehota dodania motorového vozidla môže byť maximálne 150 dní odo dňa nadobudnutia účinnosti čiastkovej zmluvy o operatívnom leasingu motorových vozidiel.**

* 1. Body pridelené ponuke na základe vyššie uvedených kritérií sa následne spočítajú. Úspešnou sa stane ponuka uchádzača, ktorá po sčítaní výsledných bodových hodnôt pridelených v rámci jednotlivých kritérií dosiahne najvyššie celkový počet bodov. Poradie ostatných uchádzačov sa stanoví podľa počtu získaných bodov zostupne.
  2. Ponúkanú cenu uchádzač predloží v Cenovej tabuľke podľa vzoru, ktorý je uvedený v Prílohe C.2 Cenová tabuľka týchto súťažných podkladov.

Príloha A.1: Jednotný európsky dokument (JED) v zmysle § 39 ZVO

1. Obstarávateľ uverejní v profile obstarávateľa ako súčasť dokumentov k zákazke aj jednotný európsky dokument (ďalej len „**JED**“) vo formáte .pdf ako aj verziu elektronického formulára JED vo formáte .xml vygenerovanú obstarávateľom, ktorá bude obsahovať vyplnenú Časť I.: Informácie týkajúce sa postupu verejného obstarávania a obstarávateľa alebo obstarávateľa, ako aj výber jednotlivých polí formulára predstavujúcich jednotlivé podmienky účasti stanovené obstarávateľom vo verejnej súťaži, ktoré má uchádzač vyplniť.
2. Obstarávateľ obmedzuje informácie požadované v JED na podmienky účasti (týkajúce sa časti IV: Podmienky účasti oddiel A až D) na jednu otázku, s odpoveďou áno alebo nie (Globálny údaj pre všetky podmienky účasti).
3. Uchádzač si stiahne z profilu formulár JED v .xml formáte, ktorý následne importuje na nasledovnej adrese <https://www.uvo.gov.sk/espd/filter?lang=sk>. Po načítaní formuláru uchádzač vyplní všetky polia v požadovanom rozsahu.
4. Podrobnejšie inštrukcie sú uvedené na web stránke Úradu pre verejné obstarávanie na adrese: <https://www.uvo.gov.sk/jednotny-europsky-dokument-pre-verejne-obstaravanie-602.html>.
5. Ak uchádzač využíva na preukázanie splnenia podmienok účasti kapacity alebo zdroje inej osoby podľa ust. § 33 ods. 2 a/alebo § 34 ods. 3 ZVO, predloží samostatný formulár JED pre každú takúto osobu, riadne vyplnený a s podpisom príslušných subjektov.

Príloha A.2: Čestné vyhlásenie o neprítomnosti konfliktu záujmov a podmienkach verejnej súťaže

*[doplniť názov uchádzača],* zastúpený *[doplniť meno a priezvisko štatutárneho zástupcu]* ako uchádzač, ktorý predložil ponuku do verejnej súťaže na obstaranie nadlimitnej zákazky **Operatívny leasing motorových vozidiel** vyhlásenej obstarávateľmi: (i) **Bratislavská vodárenská spoločnosť, a.s., Prešovská 48, 826 46 Bratislava, IČO: 35 850 370 (ii) Infra Services, a.s., Hraničná 10, 821 05 Bratislava, IČO: 43 898 190 a (iii) BIONERGY, a.s., Prešovská 48, 826 09 Bratislava, IČO: 45 322 317** (ďalej len „**obstarávateľ**“) oznámením o vyhlásení verejného obstarávania vo Vestníku verejného obstarávania *[doplniť číslo Vestníka]* zo dňa *[doplniť dátum zverejnenia vo Vestníku]* pod číslom *[doplniť číslo značky vo Vestníku]* a v Dodatku k Úradnému vestníku Európskej únie *[doplniť číslo značky vo Vestníku]* zo dňa *[doplniť dátum zverejnenia]*  (ďalej len „**verejná súťaž**“), týmto

**č e s t n e v y h l a s u j e m , ž e**

1. **v súvislosti s konfliktom záujmov v zmysle § 23 zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení (ďalej len „ZVO“) v rámci zadávania tejto zákazky,**

* som nevyvíjal a nebudem vyvíjať voči žiadnej osobe na strane obstarávateľa, ktorá je alebo by mohla byť zainteresovaná v zmysle ustanovení § 23 ods. 3 ZVO (**„zainteresovaná osoba**“) akékoľvek aktivity, ktoré vy mohli viesť k zvýhodneniu nášho postavenia v užšej súťaži,
* neposkytol som a neposkytnem akejkoľvek čo i len potencionálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
* budem bezodkladne informovať obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
* poskytnem obstarávateľovi v postupe tohto verejného obstarávania presné, pravdivé a úplné informácie;

1. **v súvislosti s akceptáciou podmienok tejto verejnej súťaže,**

* že v plnom rozsahu a bez výhrad súhlasím so všetkými podmienkami verejnej súťaže uvedenými v oznámení o vyhlásení verejnej súťaže, v súťažných podkladoch pre vypracovanie ponúk a ich prílohách, ktoré som v súvislosti s touto verejnou súťažou prevzal, vrátane obchodných podmienok (návrh zmluvy), ktoré tvoria súčasť súťažných podkladov pre vypracovanie ponuky, a
* všetky mnou predložené doklady a údaje uvedené v ponuke sú pravdivé a úplné;

1. **v súvislosti s využitím subdodávateľov v rámci realizácie predmetu zákazky,**

* v prípade uzavretia záväzkového vzťahu s obstarávateľom na vyššie uvedený predmet obstarávania:

nebudem plnenie predmetu zmluvy poskytovať prostredníctvom subdodávateľa/-ov,

informácie o subdodávateľoch uvediem obstarávateľovi najneskôr v čase uzavretia zmluvy (napr. z dôvodu, že v čase predkladania ponuky mi informácie o subdodávateľoch nie sú známe),

budem plnenie predmetu zmluvy poskytovať prostredníctvom nasledovných subdodávateľov v nasledovnom rozsahu:

|  |  |  |  |  |  |  |  |
| --- | --- | --- | --- | --- | --- | --- | --- |
| **Obchodné meno** | **Sídlo** | **IČO** | **Informácie o osobe oprávnenej konať za subdodávateľa** | | | **Podiel subdodávky v %** | **Subdodávateľ získa zo subdodávky finančné prostriedky prevyšujúce 100.000 EUR bez  DPH** |
| meno a priezvisko | adresa pobytu | dátum narodenia |
|  |  |  |  |  |  |  | Áno  Nie |
|  |  |  |  |  |  |  | Áno  Nie |
|  |  |  |  |  |  |  | Áno  Nie |

1. **v súvislosti s vypracovaním ponuky v zmysle § 49 ods. 5 ZVO,**

* sme ako uchádzač vypracovali túto ponuku

samostatne,

s využitím služieb alebo podkladov nasledovných osôb (pozn.: osôb odlišných od zamestnancov uchádzača):

|  |  |  |
| --- | --- | --- |
| **Obchodné meno / názov** | **Sídlo / adresa pobytu** | **IČO (ak bolo pridelené)** |
|  |  |  |
|  |  |  |

*\*Pri vypĺňaní berte, prosím, do úvahy metodické usmernenie Úradu pre verejné obstarávania zo dňa 14.02.2019, východiskom ktorého je dôvodová správa k novele zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorá v súvislosti s uvedením údajov osoby, ktorej služby uchádzač využil uvádza, že v praxi sa vyskytujú prípady, keď sa v tom istom verejnom obstarávaní objavia ponuky obsahujúce rovnaké chyby, formulácie, prípadne iné znaky, ktoré sa javia ako indície protisúťažného správania. V rámci prešetrovania možného protisúťažného konania sa následne zistí, že podklady pre uchádzačov pripravoval ten istý externý subjekt, a tak sa pristúpilo k zavedeniu povinnosti uviesť údaje o takomto subjekte v ponuke. Vzhľadom na uvedené je možné vyjadriť názor, že v prípade, ak sa na vypracovaní ponuky podieľal iný subjekt (napr. subdodávateľ) túto skutočnosť uchádzač uvedie.*

1. **v súvislosti s elektronickou komunikáciou v zmysle § 20 ZVO,**

* pre účely elektronickej komunikácie k tejto zákazke, budeme využívať naše konto s užívateľským menom [*doplniť e-mailovú adresu v prípade, ak uchádzač predkladá ponuku v rámci tejto verejnej súťaže ako skupina dodávateľov*] na portáli [JOSEPHINE](http://www.ezakazky.sk) (ďalej len „**Konto**“). Berieme na vedomie, že dokumenty sa považujú za doručené ich odoslaním do nášho Konta, pričom kontrola Konta je na našej zodpovednosti;

1. **v súvislosti s ochranou osobných údajov v zmysle zákona č. 18/2019 o ochrane osobných údajov a o zmene a doplnení niektorých zákonov v znení neskorších predpisov (ďalej aj ako „ZoOÚ“),**

* v rozsahu, v akom to predpisuje ZoOÚ, som si od všetkých dotknutých osôb, ktorých osobné údaje sú obsiahnuté v mojej ponuke, zabezpečil všetky potrebné súhlasy so spracovaním osobných údajov za účelom podania tejto ponuky a poučil všetky dotknuté osoby o spôsobe a rozsahu spracovania ich osobných údajov na účel podania tejto ponuky a
* všetky dotknuté osoby mi udelili svoj súhlas na to, aby tieto osobné údaje boli poskytnuté, a aby ich ďalej za deklarovaným účelom spracovával tak obstarávateľ ako aj spoločnosť Tatra Tender s.r.o., ktorá pre obstarávateľa vykonáva niektoré činnosti spojené s realizáciou tohto verejného obstarávania.

V *[doplniť miesto]* dňa *[doplniť dátum]*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*[doplniť meno a priezvisko*

*a  podpis oprávnenej osoby]*

Príloha B.1: Špecifikácia vozidiel

Špecifikácia vozidiel je záujemcom poskytnutá ako samostatná príloha vo formáte MS Excel.

Príloha B.2: Podrobný opis ponúkaného predmetu plnenia

Podrobný opis ponúkaného predmetu plnenia je záujemcom poskytnutý ako samostatná príloha vo formáte MS Excel.

Príloha C.1: Návrh uchádzača na plnenie kritéria (vzor)

**NÁVRH NA PLNENIE KRITÉRIA**

Predmet zákazky: **Operatívny leasing motorových vozidiel**

|  |  |  |
| --- | --- | --- |
| **Obchodné meno a sídlo uchádzača:** | *[doplní uchádzač]* | |
| **Uchádzač je registrovaným platiteľom DPH v SR:** | Áno | Nie |
| **Kritérium na vyhodnotenie ponúk:** | Ekonomicky najvýhodnejšia ponuka | |
| **Podkritériá na vyhodnotenie ponúk** | Cena predmetu zákazky | |
| Lehota dodania motorového vozidla odo dňa nadobudnutia účinnosti čiastkovej zmluvy o operatívnom leasingu motorových vozidiel | |

|  |  |  |  |  |
| --- | --- | --- | --- | --- |
| **Názov kritéria** | **Merná jednotka** | **Návrh uchádzača** | | |
| **bez DPH** | **Hodnota DPH (%)** | **s DPH** |
| Najnižšia cena | Celková cena v EUR bez DPH | *Doplniť kladné číslo zaokrúhlené na maximálne dve desatinné miesta* | *Doplniť kladné číslo zaokrúhlené na maximálne dve desatinné miesta* | *Doplniť kladné číslo zaokrúhlené na maximálne dve desatinné miesta* |
| Najkratšia lehota | Lehota dodania motorového vozidla odo dňa nadobudnutia účinnosti čiastkovej zmluvy o operatívnom leasingu motorových vozidiel v dňoch | *Doplniť celé kladné číslo* | | |

V *[doplniť miesto]* dňa *[doplniť dátum]*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*[doplniť meno a priezvisko*

*a  podpis oprávnenej osoby]*

Príloha C.2 Cenová tabuľka

Cenová tabuľka je záujemcom poskytnutá ako samostatná príloha vo formáte MS Excel.

# **Príloha D.1: Návrh zmluvy**

(súbor vo formáte .docx)

Uchádzač vo svojej ponuke predloží v zmysle bodu 8.3.4 Časti A. Pokyny pre uchádzačov týchto súťažných podkladov **Návrh zmluvy**. Návrh zmluvy je záujemcom poskytnutý ako samostatná príloha vo formáte MS Word.

# 

# **SUMARIZÁCIA PRÍLOH SÚŤAŽNÝCH PODKLADOV**

Príloha A. 1 Jednotný európsky dokument (JED) v zmysle § 39 ZVO

Príloha A. 2 Čestné vyhlásenie o neprítomnosti konfliktu záujmov a podmienkach súťaže

Príloha B.1 Špecifikácia vozidiel

Príloha B.2 Podrobný opis ponúkaného predmetu plnenia

Príloha C. 1 Návrh uchádzača na plnenie kritéria

Príloha C. 2 Cenová tabuľka

Príloha D. 1 Návrh zmluvy